เมื่อคืนผมช่วยตัวเอง แรงไปหน่อยก็ไม่แน่ใจ เพราะจู๋ผมพึ่ งถอกด้วยแหละ พอสำเร็จความใคร่แล้ว ผมก็นอนเลยตอนเช้าตื่นมา ข้างล่างบริเวณจู๋ผมมันบวม เหมือนเป็นน้ำข้างใน
สวัสดีค่ะ การที่อวัยะเพศบวม อาจเกิดจาก- การช่วยตัวเองบ่อย หรือรุนแรงไป ก็ย่อมทำให้เนื้อเยื่อเกิดการฟกช้ำ เกิดการบวม เจ็บ และอาจมีรอยฟกช้ำสีแดงม่วงเกิดขึ้นได้ แต่ก็ไม่ได้อันตรายอะไร สามารถหายได้เองภายในประมาณ 1 สัปดาห์- การโดนแมลงสัตว์กัดต่อย แต่มักมีอาการคัน หรือเจ็บแสบร่วม- การแพ้หรือระคายเคืองจากสารเคมีต่างๆ เช่น แป้ง โลชั่น น้ำหอม สบู่ น้ำยาล้างอวัยวะเพศ รวมถึงถุงยางอนามัย เป็นต้น- ปลายองคชาตอักเสบ (balanitis) โดยอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง หากเกิดจากการติดเชื้อรา มักมีอาการคัน เจ็บแสบ หากเป็นเชื้อแบคทีเรีย มักมีอาการเจ็บปวดร่วมด้วย สาเหตุมักเกิดจากการดูแลความสะอาดไม่เหมาะสม จึงทำให้เชื้อแบคทีเรียหรือราสะสมบริเวณหนังหุ้มปลายมากเกินไปในเบื้องต้น ควรงดการช่วยตัวเองไปก่อน รวมถึงงดการมีเพศสัมพันธ์ด้วย หลีกเลี่ยงการใช้สิ่งต่างๆ กับอวัยวะเพศ เช่น การทาแป้ง สเปรย์น้ำหอม โลชั่นต่างๆ เป็นต้น เวลาอาบน้ำทุกครั้ง ควรถลกหนังหุ้มปลาย และล้างทำความสะอาด โดยอาจใช้นิ้วถูเบาๆ แต่ไม่ควรใช้สบู่ที่มีความรุนแรงฟอก นอกจากนี้ทุกครั้งที่ปัสสาวะ ควรถลกหนังหุ้มปลาย เพื่อป้องกันปัสสาวะตกค้างหมักหมมด้วย และก่อนใช้มือจับอวัยวะเพศ ควรล้างมือให้สะอาดก่อนด้วย แต่หากอาการไม่ดีขึ้น แนะนำควรไปพบแพทย์เพื่อรักษาค่ะ